
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 2484 /18.03.2021                                                                                           

REFERAT DE APROBARE
a proiectului de hotărâre privind aprobarea documentației (faza DALI) „Reabilitare, modernizare și dotare școala generală clasele V-VIII, clădire învățământ gimnazial din orașul Deta, județul Timiș”, a devizului general și a  indicatorilor tehnico-economici aferenți investiției.

Compania Naţională de Investiţii "C.N.I." - S.A. derulează Programul naţional de construcţii de interes public sau social, potrivit competențelor stabilite prin O.G. nr. 25/2001 privind înfiinţarea Companiei Naţionale de Investiţii "C.N.I." - S.A. Programul este compus din mai multe subprogram, printre care și Unități și instituții de învățământ de stat, așa cum este prevăzut în OUG nr.95/2010 de modificare a O.G. 25/2001. Considerând că procesul de învățământ la standarde civilizate reprezintă o prioritate pentru actuala administrație, am întocmit și depus documentații pentru reabilitarea și modernizarea unităților de învățămând din UATO Deta. După analizarea solicitării noastre, am fost înscriși pe lista sinteză a acestui subprogram ce cuprinde obiectivele de investiții propuse a fi finanțate. 

Urmare a acestui fapt am procedat la întocmirea documentației tehnico-economice – faza DALI pentru obiectivul de investiții „Reabilitare, modernizare și dotare școala generală clasele V-VIII, clădire învățământ gimnazial din orașul Deta, județul Timiș”, urmărindu-se prin prezentul proiect alinierea construcției existente la standardele și normativele în vigoare pentru a se putea asigura, din punct de vedere material, un învățământ de calitate ai căror beneficiary direcți sunt elevii, în primul rând, și dascălii, în al doilea rând.

Astfel, vă supun la vot proiectul de hotărâre privind aprobarea documentației (faza DALI) „Reabilitare, modernizare și dotare școala generală clasele V-VIII, clădire învățământ gimnazial din orașul Deta, județul Timiș”, a devizului general și a  indicatorilor tehnico-economici aferenți investiției.

P R I M A R,

Ec.Petru Roman.

